ซื้อสุทธิ DW หุ้นพลังงาน รับเหมาก่อสร้างและวัสดุก่อสร้างในวันศุกร์
DW หุ้นพลังงานปรับตัวขึ้นโดดเด่นในวันศุกร์ ขณะที่ DW บนหุ้นขนาดกลางและขนาดเล็กได้รับความสนใจเป็นจำนวนมาก
19 ต.ค. 2558

แมคควอรี DW28 เปิดเผยว่า DW หุ้นพลังงานปรับตัวขึ้นโดดเด่นในวันศุกร์ ขณะที่ DW บนหุ้นขนาดกลางและขนาดเล็กได้รับความสนใจเป็นจำนวนมาก เช่น DW บนหุ้น ITD, TPIPL และ SAMART เป็นต้น  ส่วนทางด้านการซื้อขาย SET50 DW นักลงทุนให้ความสนใจ SET50 DW ทั้ง Call และ Put โดยการปรับตัวลงในระหว่างวันของดัชนีหลักทรัพย์อ้างอิง
ส่งผลให้นักลงทุนซื้อขายเล่นรอบทำกำไร SET50 Put ออกมาบางส่วน นอกจากนี้ บางส่วนยังมีการเข้าลงทุนใน SET50 Call ด้วย อย่างไรก็ตาม  ณ สิ้นวัน นักลงทุนซื้อสุทธิใน DW บนหุ้นพลังงานด้วย ยกตัวอย่าง DW28 ที่เกี่ยวข้อง เช่น PTTG28C1512A PTT28C1607A เป็นต้น
ทั้งนี้ หุ้นกลุ่มธนาคารและไอซีทีมีแรงขายออกมาในระหว่างวัน ส่งผลให้ดัชนีปิดลบในวันศุกร์ และส่งผลให้ Call DW บนหุ้นกลุ่มดังกล่าวปรับตัวลดลง ตัวอย่าง เช่น BBL28C1602A -9.6% เทียบกับหุ้นอ้างอิงที่ปรับตัวลง -1.5%  KBAN28C1603A -3.4% เทียบกับหุ้นอ้างอิงที่ปรับตัวลง -0.5% และ ADVA28C1603A -8.3% เทียบกับหุ้นอ้างอิงที่ปรับตัวลง -1.7% เป็นต้น ทั้งนี้ การปรับตัวลงของหุ้นดังกล่าว ส่งผลให้ Put DW ที่เกี่ยวข้องปรับตัวขึ้น ตัวอย่าง DW28 เช่น ADVA28P1604A +2.8% และ KBAN28C1601A +3.6% ตามลำดับ
อย่างไรก็ตาม ข้อมูลการซื้อขาย DW28 ในวันศุกร์ ระบุว่านักลงทุนซื้อสุทธิ DW ในหุ้นพลังงาน  นำโดย PTTG28C1512A 2.3 ล้านหน่วย PTT28C1607A 2.1 ล้านหน่วย นอกจากนี้ ยังมีแรงซื้อสุทธิใน DW หุ้นรับเหมาก่อสร้าง และวัสดุก่อสร้าง นำโดย TPIP28C1512A และ CK28C1602A เป็นต้น ส่วนทางด้านแรงขายสุทธิ นักลงทุนขายสุทธิ DW ในหุ้นที่ปรับตัวขึ้นมา เช่น MINT28C1602A ITD28C1602A SAMA28C1601A
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 45,566.22  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,967.89 ล้านบาท
คิดเป็น 4.3%